paragraph_text: Vodenice doline Derwent je revolucionaran tvornički kompleks vodenica za predenje pamuka iz 18. stoljeća na rijeci Derwent u Derbyshireu, Engleska, koji je 2001. godine upisan na UNESCO-ov popis mjesta svjetske baštine u Europi kao mjesto prve industrijske proizvodnje. Vodenice Cromforda, druge vodenice i radničko naselje predstavljaju nedirnut industrijski kompleks koji je utjecao na društveno-gospodarski razvoj ove oblasti i budućnost industrijske revolucije.